Period: Ur III
Genre: Legal
Transliteration:
<SURFACE>
1(diš) sag...
a-a-zi-mu mu-ni-im
nig₂-sa₁₀-ma-ni 1(u) gin₂ ku₃-babbar
ur-nigar{gar} dumu ur{d}utu-ra
ur{d}kal-kal dumu ur{d}en-lil₂-la₂
in-ši-sa₁₀
lu₂ lu₂ nu-gi₄-gi₄-de₃
mu lugal-bi i₃-pa₃-eš₂
igi lugal-a₂-zi-da dumu ba-li₂-li₂-še₃
igi <unk> dam dumu a-ba{d}en-lil₂-gin₇-še₃
<SURFACE>
igi lugal-ku₃-zu sukkal kurušda-še₃
igi a-da-lal₃ kisal-luh-še₃
igi zu-la ar₃-ar₃-še₃
lu₂-inim-ma-bi-me
iti <unk> <unk> gar u₄ 1(u) 2(diš) ba-zal
mu us₂-sa bad₃ gal nibru{ki} ba-du₃
<SURFACE>
ur-nigar{gar}
dumu ur{d}utu
<SURFACE>
a-a-zi-mu
<unk> geme₂{d}suen

Cuneiform:
<SURFACE>
𒁹𒊕...
𒀀𒀀𒍣𒈬𒈬𒉌𒅎
𒃻𒉚𒈠𒉌𒌋𒂆𒆬𒌓
𒌨𒌋𒌓𒆤𒃻𒌉𒌨𒀭𒌓𒊏
𒌨𒀭𒆗𒆗𒌉𒌨𒀭𒂗𒆤𒇲
𒅔𒅆𒉚
𒇽𒇽𒉡𒄄𒄄𒉈
𒈬𒈗𒁉𒉌𒅆𒊒𒂠
𒅆𒈗𒀉𒍣𒁕𒌉𒁀𒉌𒉌𒂠
𒅆<unk>𒁮𒌉𒀀𒁀𒀭𒂗𒆤𒁶𒂠
<SURFACE>
𒅆𒈗𒆬𒍪𒈛𒆯𒂠
𒅆𒀀𒁕𒋭𒆦𒈛𒂠
𒅆𒍪𒆷𒄯𒄯𒂠
𒇽𒅗𒈠𒁉𒈨
𒌗<unk><unk>𒃻𒌓𒌋𒈫𒁀𒉌
𒈬𒍑𒊓𒂦𒃲𒂗𒆤𒆠𒁀𒆕
<SURFACE>
𒌨𒌋𒌓𒆤𒃻
𒌉𒌨𒀭𒌓
<SURFACE>
𒀀𒀀𒍣𒈬
<unk>𒊩𒆳𒀭𒂗𒍪